Esfingomielina

Esfingomielina esfingolipidoen taldeko lipido saponifikagarria da, animalia zelulen mintz plasmatikoetan agertzen dena. Giza zeluletan esfingolipidoen %85-a osatzen du.

 Historia 
Johann L.W. Thudicum kimikari alemaniarrak isolatu zuen 1880 hamarkadan. Esfingomielinaren egitura 1927 urtean argitaratu zen lehen aldiz.

 Egitura 
Zeramidari (esfingosina + gantz azidoa) fosfato taldea lotzen zaio eta honi aminoalkohola, kolina edo etanolamina. Kate hidrofobo aseak dituenez mintz plasmatikoetan lipido mikrodomeinuak eratzen ditu. Molekula anfipatikoa da.

 Biosintesia 
Erretikulu endoplasmatikoaren azalean fosfatidilkolina molekula zeramida bihurtzen da. Zeramida hau Golgi aparatura garraiatzen da eta bertan osatzen da esfingomielina. Esfingomielina sintasa entzimak katalizatzen du azken erreakzio hau.

 Garrantzi biologikoa 
Neuronetako axoiak biltzen dituzten mielina zorroetan da bereziki ugaria. Esfingomielinak seinalea transmititzen laguntzen du.

 Erreferentziak 

 Kanpo estekak 

Kategoria:Lipido saponifikagarriak